Prosimo vas za odgovore na naslednja vprašanja, ki so neposredno vezana na sledeče določbe 93. člena ZEKom-1:

1. 3. odstavek: *»Kadar operater omrežja zaradi postavitve elementov elektronskih komunikacijskih omrežij zaprosi infrastrukturnega operaterja za dostop do njegove fizične infrastrukture, mora v svoji prošnji opredeliti elemente projekta, do katerih zaproša dostop, vključno s točno določenim časovnim okvirom.«*

**Zanima nas vaše mnenje o tem, katere podatke oz. informacije bi moral v svoji prošnji za dostop do fizične infrastrukture navesti operater omrežja**?

1. 4. odstavek: *»Infrastrukturni operater v primeru prošnje operaterja omrežja iz prejšnjega odstavka pripravi ponudbo za skupno uporabo zmogljivosti pod poštenimi in razumnimi pogoji.«*

**Kaj razumete kot »poštene in razumne pogoje« ponudbe za dostop do fizične infrastrukture? Ali bi lahko ponudili osnovne tehnične pogoje za objavo ali vzorčno ponudbo za dostop do vaših infrastrukturnih elementov?**

1. 5. odstavek: *»Ne glede na določbo prejšnjega odstavka infrastrukturni operater lahko zavrne dostop do svoje fizične infrastrukture zaradi:*
	1. *tehnične neprimernosti zaradi posebnih okoliščin v zvezi z infrastrukturo, do katere je bil zaprošen dostop,*
	2. *pomanjkanja ustreznega prostora ali načrtov, da se ta prostor uporabi za druge namene, kar je treba utemeljiti (npr. z javno dostopnimi naložbenimi načrti infrastrukturnega operaterja),*
	3. *ogrožanja varnosti ali javnega zdravja,*
	4. *celovitosti in varnosti vseh omrežij, zlasti kritične infrastrukture,*
	5. *nevarnosti, da bi načrtovane elektronske komunikacijske storitve resno motile izvajanje drugih storitev prek iste fizične infrastrukture,*
	6. *razpoložljivosti izvedljivih alternativnih načinov za veleprodajni dostop do fizične omrežne infrastrukture, ki jih ponuja infrastrukturni operater in so primerni za zagotavljanje elektronskih komunikacijskih omrežij, če se tak dostop ponudi pod poštenimi in razumnimi pogoji.«*

**Ad 5a): Kaj je po vašem mnenju »tehnična neprimernost«? Lahko navedete kakšen konkreten primer, kjer bi zaradi tehnične neprimernosti bila zavrnitev dostopa do fizične infrastrukture upravičen?**

**Ad 5d): Kaj smatrate kot ogrozitev varnosti in celovitosti posameznega omrežja? Kaj bi pomenilo grožnjo vaši kritični infrastrukturi? Ali lahko obratno kot operater omrežja predstavite določene postopke ali tehnično izvedbo, ki preprečuje nevarnost take grožnje?**

**Ad 5e): V kakšnih primerih bi lahko elektronske komunikacijske storitve motile izvajanje drugih (osnovnih) storitev preko fizične infrastrukture?**